b'\n_START_ARTICLE_\nPentti Hakulinen\n_START_PARAGRAPH_\nPentti Kalervo Hakulinen (s. 30. syyskuuta 1947 Pielavesi) on entinen Kajaanin kaupunginjohtaja, Haapaveden ja Siilinj\xc3\xa4rven kunnanjohtaja sek\xc3\xa4 Audiatorin toimitusjohtaja (2002\xe2\x80\x932010). H\xc3\xa4n on ty\xc3\xb6skennellyt my\xc3\xb6s muun muassa sis\xc3\xa4ministeri\xc3\xb6ss\xc3\xa4 ja sosiaali- ja terveysministeri\xc3\xb6ss\xc3\xa4. Tasavallan presidentti Tarja Halonen my\xc3\xb6nsi Hakuliselle kaupunkineuvoksen arvonimen 12. kes\xc3\xa4kuuta 2009._NEWLINE_Hakulinen on istunut muun muassa Kainuun S\xc3\xa4hk\xc3\xb6 Oy:n hallituksessa (1997\xe2\x80\x932001), Kajaanin kehitt\xc3\xa4miskeskuksen johtokunnan puheenjohtajana (1995\xe2\x80\x931999) ja Suomen Kuntaliiton hallituksen varapuheenjohtajana (1993\xe2\x80\x932002)._NEWLINE_Koulutukseltaan Hakulinen on hallintotieteiden maisteri Tampereen yliopistosta. H\xc3\xa4n oli keskustan ehdokas Vantaalla vuoden 2012 kuntavaaleissa, joissa ylsi varasijalle._NEWLINE_Hakulinen asuu Vantaalla. H\xc3\xa4n on naimisissa Pirjo Ala-Kapeen kanssa. Hakulisella on kaksi lasta.'